text: [{"text_idx": "#000001", "text": "Why Invest in Baybay City?"}, {"text_idx": "#000006", "text": "Baybay Tourism and Investment Promotions Office"}, {"text_idx": "#000007", "text": "Mga kawani sa kagamhanan gibansay-bansay alang sa dugang kaalam"}, {"text_idx": "#000008", "text": "Dako kaayo ang pondo nga gigahin sa Lokal nga Kagamhanan sa dakbayan sa Baybay alang sa agriculture and fisheries, health and social services alang sa mga Baybayanon apan kinahanglan nga masayod ang matag buhatan sa Lokal nga Kagamhanan sa dakbayan sa Baybay kon unsaon nga ikapa-abot kini ngadto sa mga intended clientele para ila kining mabatyagan.Mao kini ang gipalanog ni Baybay City Mayor Hon. Jose Carlos L. Cari atol sa gipahigayon nga Capacity Development Formulation Workshop sa mga kawani sa dakbayan sa Baybay."}, {"text_idx": "#000009", "text": "Matud pani Mayor Cari nga kinahanglan nga tataw sa matag buhatan sa Lokal nga Kagamhanan ang katuyo-an sa ilang buhatan, ang mga programs and services nga iyang gitanyag sa ilang buhatan, ug kon unsaon nga maabot kini sa ilang mga kliyente."}, {"text_idx": "#000010", "text": "Nunot niini, matud pa ni Mayor Cari nga gikinahanglan ang pagpataas pa sa kaalam sa mga kawani sa kagamhanan aron mahimo silang mas efficient sa ilang mga gimbuhaton."}, {"text_idx": "#000011", "text": "Usa sa mga pamaagi aron makab-ot kining maong katuyuo-an mao ang pagpa-ubos sa mga empleyado sa ilang gikinahanglan nga mga pagbansay-bansay."}, {"text_idx": "#000012", "text": "Angayang masayran nga maoy tuyo ni Mayor Cari nga maghimo og kaugalingon nga Facebook Page ang mga buhatan sa Baybay City LGU aron sayon na unya sa mga kliyente ang pag-access sa ilang mga serbisyo ug aron usab masayod ang mga Baybayanon sa nagkadaiyang mga programa ug serbisyo nga gitanyag sa ilang tagsa-tagsa ka mga buhatan."}, {"text_idx": "#000013", "text": "Nasayran nga gi-awhag usab ni Mayor Cari ang mga kabarangayan nga maghimo og ilang Facebook Page aron usab masayod ang mga molupyo sa ilang tagsa-tagsa ka mga barangay sa ilang mga proyekto ug sa mga kalambo-an sa ilang tagsa-tagsa ka mga barangay, ilabi na kadtong mga atua na magpuyo sa layong mga dapit."}, {"text_idx": "#000014", "text": "Busa, pinaagi sa Gender and Development (GAD) Fund sa Lokal nga Kagamhanan sa dakbayan sa Baybay, gihan-ay sa mga tigdumala sa Technology 4 Education, Employment, Entrepreneur, and Economic Development (Tech4ED) Center ang pipila ka mga pagbansaybansay karong tuiga alang sa mga kawani sa Lokal nga Kagamhanan, ingon man usab sa mga molupyo sa mga kabarangayan \u2018ning dakbayan."}, {"text_idx": "#000015", "text": "Nunot niini, napulo(10) ka mga government employees ang gipa-ubos dili pa lamang dugay sa Training on Graphics Design and Simple Animation. Kini aron sila kahatagan og dugang kaalam sa inantigo nga presentasyon sa mga programs and services sa ilang tagsa-tagsa ka mga buhatan."}, {"text_idx": "#000018", "text": "Malaomon ang mga tigdumala sa Tech4ED Center \u2018ning dakbayan nga makit-an sa ilang tagsa-tagsa ka mga Facebook Page ang ilang nakat-onan sa bahisgotang pagbansay-bansay."}, {"text_idx": "#000020", "text": "GAP-certified products mapalit na sa merkado publiko sa dakbayan sa Baybay\nPagsagop sa from hunting to farming nga konsepto ang solusyon sa kakulang sa isda sa dakbayan"}, {"text_idx": "#000021", "text": "There are no comments yet."}, {"text_idx": "#000022", "text": "Leave a Reply Cancel reply"}, {"text_idx": "#000023", "text": "Your email address will not be published. Required fields are marked (*)."}, {"text_idx": "#000027", "text": "Notify me of new posts by email."}, {"text_idx": "#000030", "text": "There are no events at this time."}, {"text_idx": "#000034", "text": "Every Tuesday, Thursday and Saturday"}, {"text_idx": "#000035", "text": "Your email address is required."}]